CELEX: 32019R0886
Language: hu
Date: 2019-02-12 00:00:00
Title: A Bizottság (EU) 2019/886 felhatalmazáson alapuló rendelete (2019. február 12.) a 480/2014/EU felhatalmazáson alapuló rendeletnek a pénzügyi eszközökre, az egyszerűsített költségelszámolási lehetőségekre, az auditnyomvonalra, a műveletek auditjának hatókörére és tartalmára, a műveletek mintájának kiválasztására szolgáló módszertanra vonatkozó rendelkezések, valamint a III. melléklet tekintetében történő módosításáról és helyesbítéséről

29.5.2019   
               
               
                  HU
               
               
                  Az Európai Unió Hivatalos Lapja
               
               
                  L 142/9
               
            
         A BIZOTTSÁG (EU) 2019/886 FELHATALMAZÁSON ALAPULÓ RENDELETE
         (2019. február 12.)
         a 480/2014/EU felhatalmazáson alapuló rendeletnek a pénzügyi eszközökre, az egyszerűsített költségelszámolási lehetőségekre, az auditnyomvonalra, a műveletek auditjának hatókörére és tartalmára, a műveletek mintájának kiválasztására szolgáló módszertanra vonatkozó rendelkezések, valamint a III. melléklet tekintetében történő módosításáról és helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1) és különösen annak 38. cikke (4) bekezdésére, 39a. cikke (7) bekezdésére, 40. cikke (4) bekezdésére, 41. cikke (3) bekezdésére, 42. cikke (6) bekezdésére, 61. cikke (3) bekezdésének b) pontjára, 68. cikke második albekezdésére, 125. cikke (8) bekezdésének első albekezdésére, 125. cikke (9) bekezdésére és 127. cikke (7) bekezdésére,
         mivel:
         
                     (1)
                  
                  
                     A 480/2014/EU felhatalmazáson alapuló bizottsági rendelet (2) többek között egyedi szabályokat állapít meg a pénzügyi eszközöket végrehajtó szervezetek szerepére, felelősségére és feladataira, valamint a kapcsolódó kiválasztási kritériumokra és pénzügyi termékekre vonatkozóan. Az 1303/2013/EU rendelet (3) második része IV. címének az (EU, Euratom) 2018/1046 európai parlamenti és tanácsi rendelet általi módosítását követően a 480/2014/EU felhatalmazáson alapuló rendeletet módosítani kell e változtatások tükrözése érdekében.
                  
               
                     (2)
                  
                  
                     Az 1303/2013/EU rendelet 38. cikkének (1) bekezdése egy új végrehajtási lehetőséget vezetett be, nevezetesen azt, hogy az Európai Stratégiai Beruházási Alap keretében az ESB-alapokból származó források kombinálhatók az EBB pénzügyi termékeivel; e lehetőség feltételeit az új 39a. cikk ismerteti részletesen. Ennek megfelelően a 480/2014/EU felhatalmazáson alapuló rendeletnek a pénzügyi eszközöket végrehajtó szervezetek szerepére, felelősségére és feladataira, valamint a kapcsolódó kiválasztási kritériumokra és a pénzügyi termékekre vonatkozó egyes rendelkezéseinek jogalapját és hatályát indokolt úgy módosítani, hogy azok az 1303/2013/EU rendelet 39a. cikkére történő hivatkozást is tartalmazzanak.
                  
               
                     (3)
                  
                  
                     Az 1303/2013/EU rendelet 38. cikkének (4) bekezdése egyértelművé tette az állami tulajdonú bankokra vagy intézményekre vonatkozó közvetlen odaítélés szabályait. A 480/2014/EU felhatalmazáson alapuló rendelet 7. és 10. cikkét ennek megfelelően módosítani kell. Mivel az 1303/2013/EU európai parlamenti és tanácsi rendelet 38. cikkét érintő módosítások 2014. január 1-jétől alkalmazandók, a 480/2014/EU felhatalmazáson alapuló rendelet 7. cikkét érintő módosításokat 2014. január 1-jétől indokolt alkalmazni. Mivel az 1303/2013/EU európai parlamenti és tanácsi rendelet 39a. cikkét érintő módosítás 2018. január 1-jétől alkalmazandó, a 480/2014/EU felhatalmazáson alapuló rendelet 10. cikkét érintő módosítást 2018. január 1-jétől indokolt alkalmazni.
                  
               
                     (4)
                  
                  
                     Az 1303/2013/EU rendelet új 43a. cikke tisztázza a befektetőkre vonatkozó megkülönböztetett bánásmód tekintetében irányadó, a nyereség- és kockázatmegosztás esetében alkalmazandó szabályokat. A 480/2014/EU felhatalmazáson alapuló rendelet 6. cikkének (1) bekezdését és 9. cikkének (1) bekezdését ennek megfelelően módosítani kell.
                  
               
                     (5)
                  
                  
                     Az 1303/2013/EU rendelet 40. cikke azért módosult, hogy az ellenőrzésekkel, vizsgálatokkal és auditokkal összefüggő kötelezettségeik teljesítése során a kijelölt hatóságok az EBB vagy egyéb nemzetközi pénzügyi szervezet – amelyben valamely tagállam részvényes – által elkészítendő következetes, minőségi és időszerű jelentések révén megszerezhessék a szükséges bizonyosságot. Ennek megfelelően, illetve a 480/2014/EU felhatalmazáson alapuló rendelet 9. cikke (3) és (4) bekezdésének végrehajtásával kapcsolatos tanulságok alapján e bekezdéseket indokolt elhagyni.
                  
               
                     (6)
                  
                  
                     A 480/2014/EU felhatalmazáson alapuló rendelet 9. cikke további egyedi szabályokat állapít meg a nemzeti, regionális, transznacionális vagy határokon átnyúló szinten létrehozott pénzügyi eszközök irányítására és kontrolljára vonatkozóan. Ezenkívül az említett cikk (1) bekezdésének c) pontja az EMVA tekintetében tévesen hivatkozik az 1305/2013/EU rendeletre, amit helyesbíteni kell.
                  
               
                     (7)
                  
                  
                     A 480/2014/EU felhatalmazáson alapuló rendelet vonatkozó rendelkezéseiben szereplő hivatkozásokat a közvetlen odaítélés és a befektetőkre vonatkozó megkülönböztetett bánásmód tekintetében, valamint az állami támogatások összefüggésében használt „piacgazdasági elven működő befektető” jogi terminus esetében hozzá kell igazítani az 1303/2013/EU rendelet módosított rendelkezéseinek terminológiájához; mindez annak tükrözéséhez is szükséges, hogy az 1303/2013/EU rendelet 40. cikkével összhangban a nemzetközi pénzügyi intézményeket az EBB-vel azonos bánásmódban kell részesíteni.
                  
               
                     (8)
                  
                  
                     Az (EU, Euratom) 2018/1046 rendelet módosította az 1303/2013/EU rendelet 61. cikkének (8) bekezdését azért, hogy az említett rendelkezés ne vonatkozzon azokra a műveletekre, amelyek esetében a támogatás állami támogatásnak minősül. A 480/2014/EU felhatalmazáson alapuló rendelet 19. cikkének (6) bekezdése értelmében a pénzügyi diszkontráták meghatározása tagállami szinten történik. Annak érdekében azonban, hogy a nagyprojektek felülvizsgálata egységes módon és zökkenőmentesen történjen az állami támogatásban részesülő projektekre vonatkozó pénzügyi nyereségességi mutatók tekintetében, a 480/2014/EU felhatalmazáson alapuló rendelet 19. cikkének (6) bekezdését el kell hagyni azért, hogy lehetőség legyen olyan projektspecifikus pénzügyi diszkontráták megállapítására, amelyek kellően tükrözik a beruházó vagy az ágazat jellegét.
                  
               
                     (9)
                  
                  
                     Emellett módosult az 1303/2013/EU rendeletnek az egyszerűsített költségelszámolási módszerekről szóló 67. és 68. cikke, valamint az (EU, Euratom) 2018/1046 rendelet az előbbi rendeletet kiegészítette a 68a. és 68b. cikkel. A 480/2014/EU felhatalmazáson alapuló rendelet 20. és 21. cikkét ezért ennek megfelelően módosítani kell azért, hogy az 1303/2013/EU rendelet rendelkezéseire való hivatkozások pontosak legyenek.
                  
               
                     (10)
                  
                  
                     Ezenkívül e rendeletben egyedi szabályokat kell megállapítani a 480/2014/EU felhatalmazáson alapuló rendelet 25. cikke szerinti auditnyomvonal és a műveleteknek a rendelet 27. cikke szerinti auditja vonatkozásában, nevezetesen meg kell állapítani az 1303/2013/EU rendelet 67. cikke (1) bekezdése első albekezdésének e) pontjában említett költségekhez nem kapcsolódó finanszírozási műveletek támogatásának új formáját.
                  
               
                     (11)
                  
                  
                     Annak érdekében, hogy a mutatókkal és mérföldkövekkel kapcsolatos adatok megbízhatóságára vonatkozó bizonyosság megszerzése tekintetében koherens megközelítés érvényesüljön, a 480/2014/EU felhatalmazáson alapuló rendelet 27. cikkének (2) bekezdésében helyénvaló meghatározni, hogy az említett tényezőnek a műveletek auditjával kapcsolatos ellenőrzési munka részét kell képeznie.
                  
               
                     (12)
                  
                  
                     A 480/2014/EU felhatalmazáson alapuló rendelet 28. cikkének (8) bekezdése meghatározza a mintakiválasztási eljárást, amennyiben teljesülnek az arányos ellenőrzésre vonatkozóan az 1303/2013/EU rendelet 148. cikkének (1) bekezdésében előírt feltételek. Az audithatóság rendelkezésére álló lehetőségek tisztázása érdekében a rendelkezést indokolt úgy módosítani, hogy a mintavételi egységek kizárására vagy helyettesítésére vonatkozó döntést az audithatóság saját szakmai megítélése alapján hozza meg. Figyelembe véve, hogy a tagállamok már megkapták ezt a pontosítást, helyénvaló előírni, hogy az említett módosítás az eredeti formájában elfogadott jelen rendelet hatálybalépésének napjától visszamenőleges hatállyal legyen alkalmazandó.
                  
               
                     (13)
                  
                  
                     A 480/2014/EU felhatalmazáson alapuló rendeletnek a részmintavételi módszertanról szóló 28. cikke (9) bekezdését módosítani kell annak érdekében, hogy összetett műveletek esetében egyértelműek legyenek a részmintavétel különböző lehetséges szintjei, valamint hogy pontosítható legyen minden egyedi részlet, ideértve a nem statisztikai mintavételi módszereket és az európai területi együttműködési célkitűzés keretében végrehajtott műveletek valamennyi sajátosságát. Figyelembe véve, hogy ezt a pontosítást a tagállamok már megkapták, helyénvaló rendelkezni arról, hogy az említett módosítás az eredeti formájában elfogadott jelen rendelet hatálybalépésének napjától visszamenőleges hatállyal legyen alkalmazandó.
                  
               
                     (14)
                  
                  
                     Az 1303/2013/EU rendelet 2. cikke 10. pontjának a) pontjában szereplő „kedvezményezett” fogalmát érintő, az (EU, Euratom) 2018/1046 rendelettel bevezetett módosítás miatt a 480/2014/EU felhatalmazáson alapuló rendelet III. mellékletének egyes adatmezőit indokolt ennek megfelelően módosítani.
                  
               
                     (15)
                  
                  
                     Az 1303/2013/EU rendelet 149. cikke (3a) bekezdésével összhangban a Bizottság a jogalkotás minőségének javításáról szóló intézményközi megállapodásban (4) foglalt elveknek megfelelően konzultált az e rendeletben meghatározott intézkedésekről az egyes tagállamok által kijelölt szakértőkkel.
                  
               
                     (16)
                  
                  
                     A jogbiztonság biztosítása, valamint az 1303/2013/EU rendelet módosított, az (EU, Euratom) 2018/1046 rendelet 282. cikkének megfelelően 2018. augusztus 2-től vagy valamely azt megelőző időponttól alkalmazandó rendelkezései és az ezen rendeletben foglalt rendelkezések közötti eltérések korlátozása érdekében indokolt előírni, hogy e rendelet az Európai Unió Hivatalos Lapjában való kihirdetését követő napon lépjen hatályba.
                  
               
                     (17)
                  
                  
                     A 480/2014/EU felhatalmazáson alapuló rendeletet ezért ennek megfelelően módosítani és helyesbíteni kell,
                  
               ELFOGADTA EZT A RENDELETET:
         
            1. cikk
            A 480/2014/EU felhatalmazáson alapuló rendelet a következőképpen módosul:
            
                        1.
                     
                     
                        A 6. cikk a következőképpen módosul:
                        
                                    a)
                                 
                                 
                                    az alcím helyébe a következő szöveg lép:
                                    „(Az 1303/2013/EU rendelet 38. cikke (4) bekezdésének harmadik albekezdése és 39a. cikkének (7) bekezdése)”;
                                 
                              
                                    b)
                                 
                                 
                                    az (1) bekezdés d) pontjának helyébe a következő szöveg lép:
                                    
                                                „d)
                                             
                                             
                                                az (EU) 2015/2017 rendelet szerinti uniós garancia igénybevételekor a piacgazdasági elven működő befektetőkre és az EBB-re vonatkozó, az 1303/2013/EU rendelet 37. cikke (2) bekezdésének c) pontja és 43a. cikke szerinti megkülönböztetett bánásmód legyen arányos a szóban forgó befektetők által vállalt kockázattal, és korlátozódjon az e befektetők érdeklődéséhez szükséges minimumra, amit az üzleti feltételeken és eljárási biztosítékokon keresztül kell garantálni.”
                                             
                                          
                              
                  
                        2.
                     
                     
                        A 7. cikk a következőképpen módosul:
                        
                                    a)
                                 
                                 
                                    az alcím helyébe a következő szöveg lép:
                                    „(Az 1303/2013/EU rendelet 38. cikke (4) bekezdésének harmadik albekezdése és 39a. cikkének (7) bekezdése)”;
                                 
                              
                                    b)
                                 
                                 
                                    az (1) bekezdés bevezető fordulatának helyébe a következő szöveg lép:
                                    
                                       „(1)   Valamely szervezetnek pénzügyi eszközök végrehajtása céljából, az 1303/2013/EU rendelet 38. cikke (4) bekezdésének a) pontjával, 38. cikke (4) bekezdése b) pontjának iii. alpontjával, 38. cikke (4) bekezdésének c) pontjával és 39a. cikkének (5) bekezdésével összhangban történő kiválasztásakor az irányító hatóság ellenőrzi, hogy az adott szervezet eleget tesz-e az alábbi minimumkövetelményeknek:”;
                                    
                                 
                              
                                    c)
                                 
                                 
                                    a (3) bekezdés helyébe a következő szöveg lép:
                                    
                                       „(3)   Amennyiben az alapok alapját végrehajtó szervezet – ideértve az EBB-t és az olyan nemzetközi pénzügyi szervezeteket, amelyben valamely tagállam részvényes – a végrehajtási feladatokat részben vagy egészben továbbdelegálja egy pénzügyi közvetítőre, biztosítja, hogy az (1) és (2) bekezdésben említett követelmények teljesüljenek e pénzügyi közvetítő tekintetében.”;
                                    
                                 
                              
                                    d)
                                 
                                 
                                    a szöveg a következő (4) bekezdéssel egészül ki:
                                    
                                       „(4)   A (3) bekezdés sérelme nélkül, amennyiben az 1303/2013/EU rendelet 39a. cikkének (5) bekezdése szerinti pénzügyi eszközt végrehajtó szervezet az EBB vagy olyan nemzetközi pénzügyi szervezet, amelyben valamely tagállam részvényes, az (1) és a (2) bekezdés nem alkalmazandó.”
                                    
                                 
                              
                  
                        3.
                     
                     
                        A 8. cikk alcíme helyébe a következő szöveg lép:
                        „(Az 1303/2013/EU rendelet 38. cikke (4) bekezdésének harmadik albekezdése és 39a. cikkének (7) bekezdése)”.
                     
                  
                        4.
                     
                     
                        A 9. cikk a következőképpen módosul:
                        
                                    a)
                                 
                                 
                                    a cím helyébe a következő szöveg lép:
                                    „Az 1303/2013/EU rendelet 38. cikke (1) bekezdésének b) és c) pontjában említett pénzügyi eszközök irányítása és kontrollja”
                                    (Az 1303/2013/EU rendelet 40. cikkének (4) bekezdése)”;
                                 
                              
                                    b)
                                 
                                 
                                    az (1) bekezdés a következőképpen módosul:
                                    
                                                i.
                                             
                                             
                                                a bevezető szövegrész helyébe a következő szöveg lép:
                                                
                                                   „(1)   A programokból az 1303/2013/EU rendelet 38. cikke (1) bekezdésének b) és c) pontjában említett pénzügyi eszközöknek nyújtott támogatást tartalmazó műveletek esetében az irányító hatóság biztosítja, hogy:”;
                                                
                                             
                                          
                                                ii.
                                             
                                             
                                                az e) pont a következőképpen módosul:
                                                
                                                            aa)
                                                         
                                                         
                                                            a ii. pont helyébe a következő szöveg lép:
                                                            
                                                                        „ii.
                                                                     
                                                                     
                                                                        az 1303/2013/EU rendelet 43., 43a. és 44. cikkével összhangban az egyes programokból és prioritási tengelyekből a pénzügyi eszköz javára teljesített hozzájárulást, a program keretében elszámolható kiadást és az ESB-alapokból származó támogatás révén keletkező kamatot és egyéb nyereségeket, továbbá az ESB-alapokból származó források újrafelhasználásának azonosítását lehetővé tévő dokumentumok;”
                                                                     
                                                                  
                                                      
                                                            ab)
                                                         
                                                         
                                                            a iv. alpont helyébe a következő szöveg lép:
                                                            
                                                                        „iv.
                                                                     
                                                                     
                                                                        az 1303/2013/EU rendelet 43., 43a., 44. és 45. cikkének való megfelelést igazoló dokumentumok;”
                                                                     
                                                                  
                                                      
                                          
                              
                                    c)
                                 
                                 
                                    a (2) bekezdés második albekezdésének helyébe a következő szöveg lép:
                                    „Az EMVA keretében megvalósuló pénzügyi eszközök részére a programokból nyújtott támogatást tartalmazó műveletek esetében az auditszervezetek a programozási időszak egésze alatt, a programok zárásáig biztosítják a pénzügyi eszközöknek az 1306/2013/EU európai parlamenti és tanácsi rendelet (*1) 9. cikkének (1) bekezdésével összhangban történő auditálását mind a rendszerauditok, mind a műveletek auditja keretében.
                                    
                                       (*1)  Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).”;"
                        
                                 
                              
                                    d)
                                 
                                 
                                    a (3) és (4) bekezdést el kell hagyni.
                                 
                              
                  
                        5.
                     
                     
                        A 10. cikk helyébe a következő szöveg lép:
                        
                           „10. cikk
                           A pénzügyi eszközök számára történő kifizetések visszavonására és a kifizetési kérelmek ebből következő kiigazításaira vonatkozó szabályok
                           (Az 1303/2013/EU rendelet 41. cikkének (3) bekezdése)
                           A tagállamok és az irányító hatóságok csak akkor vonhatják vissza a programokból az 1303/2013/EU rendelet 38. cikke (1) bekezdésének a) és c) pontjában és 38. cikke (1) bekezdésének b) pontjában említett és a 38. cikk (4) bekezdésének a), b) és c) pontjával összhangban végrehajtott pénzügyi eszközök részére nyújtott hozzájárulást, ha a hozzájárulást még nem szerepeltették az említett rendelet 41. cikke szerinti kifizetési kérelemben. Az ERFA, az ESZA, a Kohéziós Alap és az ETHA által támogatott pénzügyi eszközök esetében a hozzájárulások akkor is visszavonhatók, ha a következő kifizetési kérelmet a megfelelő kiadás visszavonása vagy helyettesítése céljából módosítják.”
                        
                     
                  
                        6.
                     
                     
                        A 13. cikk (5) bekezdésének helyébe a következő szöveg lép:
                        
                           „(5)   Amennyiben a tőkerészesedést nyújtó pénzügyi közvetítőkbe fektetett tőke nagy részét piacgazdasági elven működő befektetők biztosítják, és a program-hozzájárulást az e befektetőkre érvényes feltételekkel azonos feltételek mellett nyújtják, az irányítási költségeknek és díjaknak a piaci feltételekhez kell igazodniuk, és azok nem haladhatják meg a befektetők által fizetendő összegeket.”
                        
                     
                  
                        7.
                     
                     
                        A 19. cikk (6) bekezdését el kell hagyni.
                     
                  
                        8.
                     
                     
                        A 20. cikk alcíme helyébe a következő szöveg lép:
                        „(Az 1303/2013/EU rendelet 68. cikkének második bekezdése)”.
                     
                  
                        9.
                     
                     
                        A 21. cikk alcíme helyébe a következő szöveg lép:
                        „(Az 1303/2013/EU rendelet 68. cikkének második bekezdése)”.
                     
                  
                        10.
                     
                     
                        A 25. cikk (1) bekezdése a következőképpen módosul:
                        
                                    a)
                                 
                                 
                                    az első albekezdés a következőképpen módosul:
                                    
                                                i.
                                             
                                             
                                                a d) pont helyébe a következő szöveg lép:
                                                
                                                            „d)
                                                         
                                                         
                                                            az 1303/2013/EU rendelet 67. cikke (1) bekezdésének d) pontjával és 68. cikke első bekezdésének a) pontjával összhangban meghatározott költségek tekintetében az auditnyomvonal adott esetben bizonyítja és igazolja a számítási módszert, továbbá az átalányok megállapításának alapját, valamint az elszámolható közvetlen költségeket vagy azon más kiválasztott kategóriák keretében bejelentett költségeket, amelyekre az átalány alkalmazandó.”;
                                                         
                                                      
                                          
                                                ii.
                                             
                                             
                                                a szöveg a következő da) ponttal egészül ki:
                                                
                                                            „da)
                                                         
                                                         
                                                            az 1303/2013/EU rendelet 67. cikke (1) bekezdése első albekezdésének e) pontjában említett költségekhez nem kapcsolódó finanszírozás vonatkozásában az auditnyomvonal lehetővé teszi a finanszírozási feltételek teljesítését és a kiadások visszatérítésére vonatkozó feltételekhez kapcsolódó alapadatok egyeztetését;”
                                                         
                                                      
                                          
                                                iii.
                                             
                                             
                                                az e) pont helyébe a következő szöveg lép:
                                                
                                                            „e)
                                                         
                                                         
                                                            az 1303/2013/EU rendelet 68. cikke első bekezdésének b) és c) pontjával, 68a. cikkének (1) bekezdésével és 68b. cikkével, az (EU, Euratom) 2018/1046 rendelet hatálybalépése előtt az 1304/2013/EU rendelet 14. cikkének (2) bekezdésével, valamint az 1299/2013/EU rendelet 20. cikkével összhangban meghatározott költségek tekintetében az auditnyomvonal lehetővé teszi az átalányelszámolású közvetlen költségek alátámasztását és ellenőrzését;”
                                                         
                                                      
                                          
                              
                                    b)
                                 
                                 
                                    a második albekezdés helyébe a következő szöveg lép:
                                    „A c) és d) pontban említett költségek tekintetében az auditnyomvonal lehetővé teszi annak ellenőrzését, hogy az irányító hatóság által alkalmazott kiszámítási mód megfelel-e az 1303/2013/EU rendelet 67. cikke (5) bekezdésének, 68. cikkének, valamint az (EU, Euratom) 2018/1046 rendelet hatálybalépése előtt az 1304/2013/EU rendelet 14. cikke (3) bekezdésének.”
                                 
                              
                  
                        11.
                     
                     
                        A 27. cikk a következőképpen módosul:
                        
                                    a)
                                 
                                 
                                    a (2) bekezdés a következőképpen módosul:
                                    
                                                i.
                                             
                                             
                                                az első albekezdés a következő d) ponttal egészül ki:
                                                
                                                            „d)
                                                         
                                                         
                                                            a mutatókra és a mérföldkövekre vonatkozó adatok megbízhatóak.”
                                                         
                                                      
                                          
                                                ii.
                                             
                                             
                                                a szöveg a következő második albekezdéssel egészül ki:
                                                „Az 1303/2013/EU rendelet 67. cikke (1) bekezdése első albekezdésének e) pontjában említett költségekhez nem kapcsolódó finanszírozás alá tartozó műveletekre csak az a) pontban meghatározott következő szempontok vonatkoznak: a műveletet a jóváhagyó határozattal összhangban hajtották-e végre, és a művelet az audit időpontjában a funkcionalitása, felhasználása és a kitűzött célok elérése tekintetében valamennyi rá vonatkozó feltételnek eleget tett-e.”;
                                             
                                          
                              
                                    b)
                                 
                                 
                                    a (3) bekezdés a következő albekezdéssel egészül ki:
                                    „Az 1303/2013/EU rendelet 67. cikke (1) bekezdése első albekezdésének e) pontjában említett támogatási forma alá tartozó műveletek esetében a műveletek auditja során ellenőrizni kell, hogy teljesülnek-e a kiadások kedvezményezettnek történő visszatérítésének feltételei.”
                                 
                              
                  
                        12.
                     
                     
                        A 28. cikk a következőképpen módosul:
                        
                                    a)
                                 
                                 
                                    a (8) bekezdés helyébe a következő szöveg lép:
                                    „Amennyiben teljesülnek az 1303/2013/EU rendelet 148. cikkének (1) bekezdésében meghatározott arányos ellenőrzés feltételei, az audithatóság az abban a cikkben említett tételeket vagy kizárhatja a mintavételnek alávetett sokaságból, vagy a mintavételezendő sokaságban tarthatja, és kiválasztásuk esetén helyettesítheti őket. A mintavételi egységek kizárására vagy helyettesítésére vonatkozó döntést az audithatóság saját szakmai megítélése alapján hozza meg.”;
                                 
                              
                                    b)
                                 
                                 
                                    a (9) bekezdés második és harmadik albekezdésének helyébe a következő szöveg lép:
                                    „A mintavételi egység jellemzőitől függően azonban az audithatóság dönthet részmintavétel alkalmazásáról. A részmintavételi egységek kiválasztására vonatkozó módszertannak olyan elveket kell követnie, amelyek a mintavételi egység szintjén lehetővé teszik az előrejelzést.”
                                 
                              
                  
                        13.
                     
                     
                        A III. melléklet a következőképpen módosul:
                        
                                    a)
                                 
                                 
                                    a 2. adatmező helyébe a következő szöveg lép:
                                    „A kedvezményezett közjogi vagy magánjogi szervezet vagy magánszemély?”;
                                 
                              
                                    b)
                                 
                                 
                                    a 46. adatmező helyébe a következő szöveg lép:
                                    „Az elszámolható kiadás kifizetési kérelemben feltüntetett összege, amely a kedvezményezett felé teljesítendő egyes kifizetések alapját képezi; emellett az 1303/2013/EU rendelet 67. cikke (1) bekezdése első albekezdésének e) pontjában említett támogatási forma alá tartozó műveletek esetében fel kell tüntetni a megfelelő teljesített finanszírozási feltételre vonatkozó hivatkozást”;
                                 
                              
                                    c)
                                 
                                 
                                    a 80. adatmező helyébe a következő szöveg lép:
                                    „A kedvezményezettnél felmerült és az egyes kifizetési kérelmekben feltüntetett, a művelet végrehajtása során kifizetett elszámolható kiadások teljes összege; emellett az 1303/2013/EU rendelet 67. cikke (1) bekezdése első albekezdésének e) pontjában említett támogatási forma alá tartozó műveletek esetében fel kell tüntetni a megfelelő teljesített finanszírozási feltételre vonatkozó hivatkozást”;
                                 
                              
                                    d)
                                 
                                 
                                    a 87. adatmező helyébe a következő szöveg lép:
                                    „Állami támogatás esetén, amennyiben az 1303/2013/EU rendelet 131. cikkének (5) bekezdése alkalmazandó, előlegként kifizetett, az egyes kifizetési kérelmekben szereplő összeg, amelyet a kedvezményezett által az előleg folyósításától számított három éven belül kifizetett kiadások fedeznek, vagy amelyet – ha a tagállamok úgy döntöttek, hogy a kedvezményezett a 2. cikk 10. a) pontjának megfelelően a támogatást nyújtó szervezet – a támogatásban részesülő szervezet által kifizetett kiadások fedeznek”;
                                 
                              
                                    e)
                                 
                                 
                                    a 88. adatmező helyébe a következő szöveg lép:
                                    „Állami támogatás esetén, amennyiben az 1303/2013/EU rendelet 131. cikkének (5) bekezdése alkalmazandó, a művelet során a kedvezményezett részére vagy – ha a tagállamok úgy döntöttek, hogy a kedvezményezett a 2. cikk 10. a) pontjának megfelelően a támogatást nyújtó szervezet – a támogatásban részesülő szervezet részére előlegként kifizetett, az egyes kifizetési kérelmekben feltüntetett összeg, amelyet a kedvezményezett által kifizetett kiadások nem fedeznek és amelyekre vonatkozóan a hároméves időszak még nem telt le”.
                                 
                              
                  
         
            2. cikk
            A 480/2014/EU felhatalmazáson alapuló rendeletet 9. cikke (1) bekezdésének c) pontját a következőképpen kell helyesbíteni:
            
               
                           „c)
                        
                        
                           az ERFA, az ESZA, a Kohéziós Alap és az ETHA alá tartozó műveletek tekintetében az 1303/2013/EU rendelet 125. cikkének (4) bekezdésével összhangban, az EMVA alá tartozó műveletek tekintetében pedig az 1306/2013/EU rendelet 58. cikkének (1) és (2) bekezdésével összhangban végezzenek irányító hatósági ellenőrzéseket a teljes programozási időszakban és a pénzügyi eszközök kidolgozása és végrehajtása alatt;”.
                        
                     
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Az 1. cikk 2. pontját 2014. január 1-jétől kell alkalmazni.
            Az 1. cikk 5. pontját 2018. január 1-jétől kell alkalmazni.
            Az 1. cikk 12. pontját és a 2. cikket 2014. május 14-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 12-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 347., 2013.12.20., 320. o.
         
         
            (2)  A Bizottság 480/2014/EU felhatalmazáson alapuló rendelete (2014. március 3.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi rendelet kiegészítéséről (HL L 138., 2014.5.13., 5. o.).
         
            (3)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
         
            (4)  Intézményközi megállapodás (2016. április 13.) az Európai Parlament, az Európai Unió Tanácsa és az Európai Bizottság között a jogalkotás minőségének javításáról (HL L 123., 2016.5.12., 1. o.).